CELEX: C2005/057/58
Language: fi
Date: 2005-03-05 00:00:00
Title: Asia T-494/04: Wineke Neirinckin 22.12.2004 Euroopan yhteisöjen komissiota vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/34
            
         Wineke Neirinckin 22.12.2004 Euroopan yhteisöjen komissiota vastaan nostama kanne
   (Asia T-494/04)
   (2005/C 57/58)
   Oikeudenkäyntikieli: ranska
   Wineke Neirinck, kotipaikka Bryssel, edustajinaan asianajajat Georges Vandersanden, Laure Levi ja Aurore Finchelstein, on nostanut 22.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa 4.3.2004 tehdyn päätöksen, josta kantaja on saanut tietää OIB.1-yksikön (Brysselissä oleva infrastruktuuri- ja logistiikkatoimisto - kiinteistöpolitiikan toimeenpano) kokouksessa ja jonka mukaan joku toinen hakija oli valittu sellaiseen OIB:n lakimiehen toimeen kiinteistöpolitiikan alalla, jota kantaja oli hakenut
            
         
               —
            
            
               kumoaa 9.3.2004 tehdyn vahvistuspäätöksen, jolla kantajalle ilmoitetaan kantajan hakemuksen hylkäämisestä
            
         
               —
            
            
               kumoaa tämän jälkeen 27.4.2004 tehdyn päätöksen, jolla kantajalle ilmoitetaan, että hän ei ollut läpäissyt suullista koetta ja vahvistetaan näin jonkun toisen henkilön nimittäminen
            
         
               —
            
            
               joka tapauksessa määrää kantajan henkisestä kärsimyksestä ja aineellisesta vahingosta korvaukseksi 30 000 euroa, koska tämä määrä on alustavasti arvioitu oikeaksi ja kohtuulliseksi
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka tuolloin oli komission väliaikainen toimihenkilö Brysselissä olevassa infrastruktuuri- ja logistiikkatoimistossa (OIB) haki kiinteistöpolitiikan alaan kuuluvaa lakimiehen tointa OIB:ssä. Kanteellaan hän haluaa saada kumottua päätökset, joilla hänen hakemuksensa hylätään ja kyseessä olevaan toimeen nimitetään joku toinen henkilö sekä korvausta henkisestä kärsimyksestä ja aineellisesta vahingosta, jota hän väittää aiheutuneen.
   Kanteensa tueksi kantaja vetoaa yksikön edun sekä puolueettomuuden, objektiivisuuden, syrjintäkiellon, avoimuuden ja perustelemisen yleisten periaatteiden loukkaamiseen sekä menettelysääntöjen rikkomiseen. Kantaja tuo esiin, että kyseessä olevaan toimeen nimitetyn henkilön valinnasta olisi päätetty kaiken laillisen menettelyn ulkopuolella ja ilman että sitä olisi edeltänyt minkäänlainen tämän henkilön ansioiden ja kantajan ansioiden vertailu. Samassa yhteydessä kantaja vetoaa ilmeiseen arviointivirheeseen sekä kuulemisvelvollisuuden laiminlyöntiin ja hyvän hallinnon periaatteen rikkomiseen. Kantaja vetoaa myös yhdenvertaisen kohtelun yleisperiaatteen rikkomiseen viitaten siihen, että kaikki OIB:n väliaikaiset ja tilapäiset toimihenkilöt, joiden sopimukset päättyivät 1.5.2004, ovat kantajaa lukuun ottamatta jääneet OIB:n palvelukseen tämän päivän jälkeen.